જગતની મહાસત્તા મનાતા ઇંગ્લેન્ડનું મહત્ત્વ ઘટ્યું છે. તેની સામે ચીન અને ભારતની તાકાત વધી છે. બ્રાઝિલ, દક્ષિણ આફ્રિકા જેવા દેશો પણ આગળ વધી રહ્યાં છે, પણ ભાવિ મહાસત્તાઓ તરીકે બે નામો જ સૌથી વધારે જગતમાં ચર્ચાસ્પદ છે. તે છે ચીન અને ભારત. આ બંને દેશો આર્થિક રીતે પણ આગળ નીકળી રહ્યાં છે. વિશાળ વસતિ અને વિશાળ માર્કેટને કારણે તેમનું મહત્ત્વ વધ્યું છે ત્યારે બંનેની મહત્ત્વાકાંક્ષા પણ વધી હોય. જોકે જગતની તાકાત ભારત અને ચીનને આમનેસામને વ્યસ્ત રાખીને બંનેમાંથી એકેય મહાસત્તા ના બને તેવા ખેલ કરી રહી છે.